మరో రెండేండ్లు ఆగాల్సిందే..
- ఇప్పట్లో ఆర్థికం కుదరుకోవడం కష్టమే
- నోట్లరద్దు, జీఎస్టీ ప్రాభావమూ కారణమే సేవల రంగం బాగా ప్రభావితమైంది
- బ్యాంకింగ్‌ సవాళ్లను అధిగమించాలి: డెలాయి భారత చైర్మెన్‌ రమేశ్‌
న్యూఢిల్లీ: వివిధ కారణాల వల్ల ప్రభావితమైన దేశ ఆర్ధిక వ్యవస్థ తిరిగి పుంజుకోవడానికి కనీసం మరో ఏడాది నుంచి రెండేండ్ల కాలం పట్టొచ్చని ఆర్థిక సేవల సంస్త డెలాయి ఇండియా ఛైర్మన్‌ పి.ఆర్‌. రమేశ్‌ అపాయపడ్డారు. పెద్దనోట్ల రద్దు, వస్తుసేవల పన్ను (జీఎస్టీ)కి తోడు బ్యాంకింగ్‌ రంగం ఎన్‌పీఏలు వంటి సవాళ్లను ఎదుర్కొంటుండడం వల్ల వృద్ధి రేటు మూడున్నరేండ్ల కనిష్టానికి చేరిందని ఆయన అన్నారు దీనికి డోతు అంతర్జాతీయంగా అమెరికాలో డొనాల్డ్‌ ట్రంపు విధానపరమైన నిర్ణయాల మూలంగా దేశీయ సేవల రంగంపై భారీగానే ప్రభావం పడిందని పేర్కొంది. ఐటీ రంగంలో వేల ఉద్యోగాలు పోయాయని వెల్లడించారు. వీటన్నిటిని అధిగమించడానికి కనీసం 12 నెలల నుంచి 24 మాసాల వరకు కాలం పట్టొచ్చన్నారు. 11 నెలల క్రితం కేంద్రం ప్రభుత్వం చేపట్టిన నోట్ల రద్దు చర్య ఇంకా ప్రభావం చూపుతూనే ఉందని, అయితే ఇది స్వల్ప కాలమేనని ఆయన బిజినెస్‌ స్టాండర్ట్‌కు ఇచ్చిన ఇంటర్యూలో పేర్కొన్నారు.
ప్రభుత్వ చర్యలనుబట్టే ప్రగతి
భారత ఆర్ధిక వ్యవస్థ అథమ స్థాయికి చేరిందని.. ఇక ఇక్కడి నుంచి కేంద్ర ప్రభుత్వం భవిష్యత్తులో అందించే ప్రోత్సాహకాలకు అనుగుణంగానే అది పుంజుకొనే అవకాశం ఉందని డూన్‌ అండ్‌ బ్రాడ్‌స్టీట్‌ (డీఅండ్‌బీ) తన తాజా రిపోర్టులో పేర్కొంది. పేర్కొంది. ముఖ్యంగా ప్రయివేటు రంగంలో పెట్టుబడులు పెరగాల్సిన అవసరం ఉందని లేకుంటే దేశం మెరుగైన వృద్ధి రేటు సాధించడం చాలా కష్టమని సంస్థ ఇండియా లీడ్‌ ఎకనామిస్ట్‌ అరుణ్‌ సింగ్‌ పేర్కొన్నారు. పెద్ద నోట్ల రద్దు, జీఎస్టీ అమలు నుంచి భారీ అంచనాలు వేశామని... కాని వాటిని చేరలేకపోయామని పేర్కొన్నారు.
అయితే ఈ మధ్య కాలంలో కొంత పురోగతి కనబడుతుందన్నారు. పారిశ్రామికోత్పత్తి కొంత పెరిగిందన్నారు. అదే విధంగా ఎగుమతులు పుంజుకోవడం, వడ్డీ రేట్ల తగ్గింపు, తక్కువ స్థాయిలోనే ద్రవ్యోల్బణం, వాణిజ్య లోటు నియంత్రణలో ఉండటం, ఎఫ్‌డీఐల్లో స్థిరత్వం తదితర అంశాలు కొంత ఆశాభావాన్ని పెంచాయన్నారు. వృద్ధి రేటు పెరగాలంటే గ్రామీణ ప్రాంతాల వినియోగమూ పెరగాలన్నారు.
మీ స్నేహితులకు రికమెండ్ చెయ్యండి